CELEX: 32016D0220
Language: el
Date: 2016-02-15 00:00:00
Title: Απόφαση (ΚΕΠΠΑ) 2016/220 του Συμβουλίου, της 15ης Φεβρουαρίου 2016, για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα κατά της Ζιμπάμπουε

17.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 40/11
            
         ΑΠΌΦΑΣΗ (ΚΕΠΠΑ) 2016/220 ΤΟΥ ΣΥΜΒΟΥΛΊΟΥ
   της 15ης Φεβρουαρίου 2016
   για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα κατά της Ζιμπάμπουε
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 15 Φεβρουαρίου 2011 το Συμβούλιο εξέδωσε την απόφαση 2011/101/ΚΕΠΠΑ (1).
            
         
               (2)
            
            
               Το Συμβούλιο προέβη σε επανεξέταση της απόφασης 2011/101/ΚΕΠΠΑ, συνεκτιμώντας τις πολιτικές εξελίξεις στη Ζιμπάμπουε.
            
         
               (3)
            
            
               Τα περιοριστικά μέτρα θα πρέπει να παραταθούν μέχρι τις 20 Φεβρουαρίου 2017.
            
         
               (4)
            
            
               Τα περιοριστικά μέτρα θα πρέπει να διατηρηθούν σε βάρος επτά προσώπων και μίας οντότητας που περιλαμβάνονται στο παράρτημα I της απόφασης 2011/101/ΚΕΠΠΑ. Θα πρέπει επίσης να παραταθεί η αναστολή των περιοριστικών μέτρων για πέντε πρόσωπα που απαριθμούνται στο παράρτημα II της απόφασης 2011/101/ΚΕΠΠΑ.
            
         
               (5)
            
            
               Η απόφαση 2011/101/ΚΕΠΠΑ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   H απόφαση 2011/101/ΚΕΠΠΑ τροποποιείται ως εξής:
   
               1)
            
            
               Το άρθρο 10 αντικαθίσταται από το ακόλουθο κείμενο:
               «Άρθρο 10
               1.   Η παρούσα απόφαση αρχίζει να ισχύει από την ημερομηνία της έκδοσής της.
               2.   Η παρούσα απόφαση ισχύει έως τις 20 Φεβρουαρίου 2017.
               3.   Τα μέτρα που αναφέρονται στο άρθρο 4 παράγραφος 1 και το άρθρο 5 παράγραφοι 1 και 2, εφόσον εφαρμόζονται σε πρόσωπα που απαριθμούνται στο παράρτημα II, αναστέλλονται έως τις 20 Φεβρουαρίου 2017.
               Η αναστολή επανεξετάζεται ανά τρίμηνο.
               4.   Η παρούσα απόφαση επανεξετάζεται τακτικά και παρατείνεται ή τροποποιείται, ανάλογα με την περίπτωση, εάν το Συμβούλιο κρίνει ότι δεν έχουν επιτευχθεί οι στόχοι της.».
            
         
               2)
            
            
               Το παράρτημα Ι αντικαθίσταται από το παράρτημα Ι της παρούσας απόφασης.
            
         
               3)
            
            
               Το παράρτημα ΙΙ αντικαθίσταται από το παράρτημα ΙΙ της παρούσας απόφασης.
            
         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 15 Φεβρουαρίου 2016.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  Απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011, σχετικά με περιοριστικά μέτρα κατά της Ζιμπάμπουε (ΕΕ L 42 της 16.2.2011, σ. 6).
   
      ΠΑΡΑΡΤΗΜΑ I
      
         
            «ΠΑΡΑΡΤΗΜΑ I
            ΚΑΤΑΛΟΓΟΣ ΤΩΝ ΠΡΟΣΩΠΩΝ ΚΑΙ ΟΝΤΟΤΗΤΩΝ ΠΟΥ ΑΝΑΦΕΡΟΝΤΑΙ ΣΤΑ ΑΡΘΡΑ 4 ΚΑΙ 5
            I.   Φυσικά πρόσωπα
            
                         
                     
                     
                        Ονοματεπώνυμο (και τυχόν ψευδώνυμα)
                     
                     
                        Στοιχεία ταυτοποίησης
                     
                     
                        Λόγοι χαρακτηρισμού
                     
                  
                        1.
                     
                     
                        Mugabe, Robert Gabriel
                     
                     
                        Πρόεδρος, γεννηθείς στις 21.2.1924
                        αριθ. διαβατηρίου AD001095
                     
                     
                        Αρχηγός της κυβέρνησης, υπεύθυνος για δραστηριότητες που υπονομεύουν σοβαρά τη δημοκρατία, τον σεβασμό των ανθρώπινων δικαιωμάτων και το κράτος δικαίου.
                     
                  
                        2.
                     
                     
                        Mugabe, Grace
                     
                     
                        Γεννηθείσα στις 23.7.1965
                        αριθ. διαβατηρίου AD001159
                        αριθ. δελτίου ταυτότητας 63-646650Q70
                     
                     
                        Συνδέεται με τη μερίδα στελεχών της κυβέρνησης που ανήκουν στο κόμμα ZANU-PF (Zimbabwe African National Union — Patriotic Front). Ανέλαβε το κτήμα Iron Mask το 2002· φέρεται να καρπούται παρανόμως μεγάλα κέρδη από δραστηριότητες εξόρυξης διαμαντιών.
                     
                  
                        3.
                     
                     
                        Bonyongwe, Happyton Mabhuya
                     
                     
                        Γενικός διευθυντής της Κεντρικής Υπηρεσίας Πληροφοριών, γεννηθείς 6.11.1960
                        αριθ. διαβατηρίου AD002214
                        αριθ. δελτίου ταυτότητας 63-374707A13
                     
                     
                        Πρόσωπο με σημαίνουσα θέση σε θέματα ασφάλειας ευρισκόμενο σε στενή σχέση με τη μερίδα στελεχών του ZANU-PF στην κυβέρνηση και συνεργό στη χάραξη ή τη διεύθυνση της κατασταλτικής κυβερνητικής πολιτικής. Κατηγορείται ως υπεύθυνος για την απαγωγή, τον βασανισμό και τη δολοφονία ακτιβιστών του MDC τον Ιούνιο του 2008.
                     
                  
                        4.
                     
                     
                        Chihuri, Augustine
                     
                     
                        Διοικητής της Αστυνομίας, γεννηθείς στις 10.3.1953
                        αριθ. διαβατηρίου AD000206
                        αριθ. δελτίου ταυτότητας 68-034196M68
                     
                     
                        Ανώτερος αξιωματικός της Αστυνομίας και μέλος της Κοινής Επιχειρησιακής Διοίκησης, στενά συνδεδεμένος με τις πολιτικές καταστολής του ZANU-PF. Έχει ομολογήσει δημόσια ότι στηρίζει το ZANU-PF κατά παράβαση του νόμου για τη λειτουργία της αστυνομίας. Τον Ιούνιο του 2009 διέταξε την αστυνομία να σταματήσει τις έρευνες για όλες τις υποθέσεις δολοφονίας που διαπράχθηκαν πριν από τις προεδρικές εκλογές του Ιουνίου 2008.
                     
                  
                        5.
                     
                     
                        Chiwenga, Constantine
                     
                     
                        Αρχηγός Ενόπλων Δυνάμεων της Ζιμπάμπουε, στρατηγός (πρώην αρχηγός του Στρατού, αντιστράτηγος), γεννηθείς στις 25.8.1956
                        αριθ. διαβατηρίου AD000263
                        αριθ. δελτίου ταυτότητας 63-327568M80
                     
                     
                        Μέλος της Κοινής Επιχειρησιακής Διοίκησης και συνεργός στη χάραξη ή τη διεύθυνση της κατασταλτικής κυβερνητικής πολιτικής. Χρησιμοποίησε τον στρατό για καταλήψεις αγροκτημάτων. Κατά τις εκλογές του 2008 ήταν από τους κύριους αρχιτέκτονες της βίας κατά τον δεύτερο γύρο των προεδρικών εκλογών.
                     
                  
                        6.
                     
                     
                        Shiri, Perence (ή άλλως Bigboy) Samson Chikerema
                     
                     
                        Αντιπτέραρχος (Αεροπορία), γεννηθείς στις 1.11.1955
                        αριθ. δελτίου ταυτότητας 29-098876M18
                     
                     
                        Ανώτερος αξιωματικός της Αεροπορίας, μέλος της Κοινής Επιχειρησιακής Διοίκησης του ZANU-PF και συνεργός στη χάραξη ή τη διεύθυνση της κατασταλτικής κυβερνητικής πολιτικής. Συμμετείχε σε πράξεις πολιτικής βίας, μεταξύ άλλων στη διάρκεια των εκλογών του 2008 στις περιοχές Mashonaland West και Chiadzwa.
                     
                  
                        7.
                     
                     
                        Sibanda, Phillip Valerio (ή αλλιώς Valentine)
                     
                     
                        Διοικητής του Εθνικού Στρατού της Ζιμπάμπουε, αντιστράτηγος, γεννηθείς στις 25.8.1956 ή 24.12.1954
                        αριθ. δελτίου ταυτότητας 63-357671H26
                     
                     
                        Ανώτερος αξιωματικός του στρατού που διατηρεί δεσμούς με την κυβέρνηση και συνεργός στη χάραξη ή τη διεύθυνση της κατασταλτικής κυβερνητικής πολιτικής.
                     
                  II.   Οντότητες
            
                         
                     
                     
                        Επωνυμία
                     
                     
                        Στοιχεία ταυτοποίησης
                     
                     
                        Λόγοι χαρακτηρισμού
                     
                  
                        1.
                     
                     
                        Zimbabwe Defence Industries
                     
                     
                        10th floor, Trustee House, 55 Samora Machel Avenue, PO Box 6597, Harare, Zimbabwe.
                     
                     
                        Συνδέεται με το υπουργείο Άμυνας και τη μερίδα στελεχών του ZANU-PF στην κυβέρνηση.».
                     
                  
      
   
   
      ΠΑΡΑΡΤΗΜΑ ΙΙ
      
         
            «ΠΑΡΑΡΤΗΜΑ ΙΙ
            ΠΡΟΣΩΠΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 10 ΠΑΡΑΓΡΑΦΟΣ 3
            Φυσικά πρόσωπα
            Ονοματεπώνυμο (και τυχόν ψευδώνυμα)
            
                        1.
                     
                     
                        Bonyongwe, Happyton Mabhuya
                     
                  
                        2.
                     
                     
                        Chihuri, Augustine
                     
                  
                        3.
                     
                     
                        Chiwenga, Constantine
                     
                  
                        4.
                     
                     
                        Shiri, Perence (ή αλλιώς Bigboy) Samson Chikerema
                     
                  
                        5.
                     
                     
                        Sibanda, Phillip Valerio (ή αλλιώς Valentine)»